Mihhail Kõlvart

Mihhail Kõlvart (sündinud 24. novembril 1977 Kõzõlordas Kasahhi NSV-s, praegune Kasahstan) on poliitik, ühiskonnategelane ning endine elukutseline sportlane ja treener, alates 2019. aasta aprillist Tallinna linnapea. 

Kõlvart kuulub alates 2008. aastast Eesti Keskerakonda, 5. novembril 2016 valiti ta erakonna aseesimeheks.

Haridus
Mihhail Kõlvart lõpetas 1995. aastal Tallinna 15. Keskkooli, 2000. aastal jätkas haridusteed Rahvusvahelise Sotsiaalteaduste Rakendusliku Kõrgkooli LEX õigusteaduse erialal ja 2004. aastal kõrgkooli I Studium majandusõiguse erialal. Ta on töötanud ka õppejõuna.

Töökohad
 2004–2009 Kõrgkool I Studium, õppejõud
 2002–2003 Õppekeskus Virestprof, õppejõud
 2001–2003 Rahvusvaheline Rahvuskultuuride Ühenduste Liit Lüüra, jurist
 2000–2001 Juriidiline Büroo Janliko, jurist 

Õppejõuna töötas välja kultuuriloo ja retoorika loengukursusi.

Tegevus poliitikuna
1998. aastal astus Kõlvart erakonda Mõõdukad (hiljem Sotsiaaldemokraatlik Erakond), mille liikmeks jäi ta ametlikult kuni 2009. aasta alguseni. 2008. aastal astus Kõlvart Eesti Keskerakonda ning 2009. aastal valiti ta Tallinna Volikogusse, kus osales haridus- ja kultuurikomisjoni töös, samuti õiguskorra ning Tallinna Noorsoo- ja Spordiameti komisjonis. 2011. aasta märtsis osutus valituks Riigikogusse. Tema volitused on lõpetatud sama aasta aprillis seoses nimetamisega Tallinna abilinnapea ametisse, kus tema vastutusvaldkondadeks on haridus, kultuur, sport, noorsootöö, muinsuskaitse, rahvussuhted ja ühtse integratsioonipoliitika väljatöötamine ning Kodurahu foorum. Ta on avaldanud artikleid poliitilistel ja ühiskondlikel teemadel.

 1999–2002 – Lasnamäe halduskogu liige; Rahvaerakond Mõõdukad (Tallinn)
 2008 – Eesti Keskerakonna liige
 2009 – Tallinna linnavolikogu liige
 2011 – Riigikogu liige XII koosseisus
 2011 – Tallinna abilinnapea hariduse, kultuuri, noorsoo, spordi ja integratsiooni alal
2017–2019 – Tallinna linnavolikogu esimees
 2019 – Tallinna linnapea

Riigikogu
Mihhail Kõlvart kogus XII Riigikogu valimistel 1039 häält ja osutus 2011. aasta märtsis valituks Riigikogusse. Tema volitused lõppesid sama aasta aprillis seoses tema nimetamisega Tallinna abilinnapea ametisse.

Tallinna linn
Mihhail Kõlvart valiti 2009. aastal Tallinna Volikogusse, kus osales haridus- ja kultuurikomisjoni töös, samuti õiguskorra ning Tallinna Noorsoo- ja Spordiameti komisjonis. 2011–2017 oli Kõlvart hariduse, kultuuri, spordi, noorsootöö, muinsuskaitse, rahvussuhete ja ühtse integratsioonipoliitika eest vastutav Tallinna abilinnapea. Tema tööülesanneteks oli toona ka ühtse integratsioonipoliitika väljatöötamine ja Kodurahu foorumi käivitamine.

Kõlvart võitis Tallinna linna kohalikud valimised 2017. aastal 24 668 häälega. Aastatel 2017–2019 oli Mihhail Kõlvart Tallinna linnavolikogu esimees. 

Alates 11. aprillist 2019. aastast on Mihhail Kõlvart Tallinna linnapea. 2021. aasta kohaliku omavalitsuse valmistel sai Kõlvart 27 663 häält, mis oli valimiste suurim häältesaak. 25. novembril 2021 valiti ta teiseks ametiajaks Tallinna linnapeaks.

Valimistulemused

Sport

Sportlasena 
Mihhail Kõlvart on lapsepõlvest saati tegelenud spordi ja erinevate võitluskunstidega ning on korduvalt saavutanud ka auhinnalisi kohti nii vabariiklikel kui rahvusvahelistel poksi-, taekwondo- ja kikkpoksivõistlustel. Omab taekwondo's musta vööd (viies dan). Treeneritööga alustas Kõlvart 15-aastaselt. Alates 2008. aastast on ta Eesti Võitlusspordi Ühenduse juhatuse esimees. Samal aastal võitis Kõlvart hõbemedali III Võitluskunstide Maailmamängudel. 2009. aastal valiti ta Ülemaailmse Võitluskunstide Komitee (IMGC) peakomitee liikmeks. 2016. ja 2020. aastal valiti ta Eesti Olümpiakomitee täitevkomiteesse. Aastast 2017 juhib Eesti Taekwondo Föderatsiooni.

2011. aastal oli Kõlvart Tallinnas toimunud IV Võitluskunstide Maailmamängude peakorraldaja. Tema kasvandike hulgas on neli Euroopa meistrit, kümneid Euroopa ja maailmameistrivõistluste auhinnasaajaid ning suur hulk rahvusvaheliste turniiride võitjaid. Kõlvart juhendas kuni 2017. aastani sportlasi abilinnapea töö kõrvalt, ent on praegu treeneritöö pausile pannud ja tegeleb edasi hobikorras nii sportimise kui treenerite juhendamisega.

Treenerina
On juhendanud Euroopa ja maailmameistrivõistlustelt auhindu võitnuid:
 2006 Euroopa meistrivõistlused – Ilona Tsvetkova
 2008 III võitluskunstide maailmamängud – Eduard Svarval
 2010 Euroopa meistrivõistlused – Vjatšeslav Ištšik
 2010 Euroopa meistrivõistlused – Viktoria Mazina
 2012 Euroopa meistrivõistlused – Vladislav Žarov

Sporditegelasena 
1996. aastal valiti Kõlvart Eesti Taekwondo Liidu juhiks. Tema eestvedamisel on Eesti Taekwondo Liit algatanud järgmised üritused:

 2001 – Rahvusvaheline võitluskunstide festival "Noorte meistrite tee"
 2002 – Rahvusvaheline taekwondo turniir "BaltCup"
 2002 – Laste ja noorte turniir "Tiigripoeg"
 2007 – Euroopa meistrivõistlused taekwondo's (Tallinn)
 2008 – Eesti avatud võitluskunstide mängud
 2011 – Euroopa meistrivõistlused taekwondo's (Tallinn)
 2011 – IV võitluskunstide maailmamängud (Tallinn)
 2012 – Taekwondo maailmameistrivõistlused (Tallinn)
 2018 – Euroopa meistrivõistlused taekwondo's (Tallinn)
2017. aastal valiti Kõlvart Eesti Taekwondo Föderatsiooni juhiks. Tema eestvedamisel on Eesti Taekwondo Föderatsioon korraldanud:

 2021 – Euroopa meistrivõistlused taekwondo's laste ja kadettide seas (Tallinn)
 2021 – Euroopa meistrivõistlused taekwondo's U21 Open (Tallinn)
 2022 – Euroopa meistrivõistlused taekwondo's: Euroopa Taekwondo klubide Meistrivõistlused (Tallinn)

Muu ühiskondlik tegevus
Ta on olnud mitme vabariikliku ja rahvusvahelise ürituse algataja ja peakorraldaja, sealhulgas rahvusvaheline võitluskunstide festival „Noorte meistrite tee“ (alates 2001. aastast), Baltimaade suurim rahvusvaheline taekwon-do turniir BaltCup (al. 2002), laste ja noorte turniir „Tiigripoeg“ (alates 2002), Eesti avatud võitluskunstide mängud (alates 2008).

2001. aastal asutas ta noorteühenduse Põlvkond, mis tegeleb vaba aja korraldusega lastele vähese sissetulekuga peredest, samuti korraldab kursuseid ja treeninguid eakatele. On Intellektuaalklubi peakorraldaja, mille tegevus on suunatud venekeelsete noorte kaasamisele ühiskondlikku diskussiooni.

2010. aastal määrati Eesti Koostöö Kogu rahvuste ümarlaua liikmeks ja kultuuriministeeriumi juures tegutseva Eesti Rahvuste Noortekoja liikmeks. Peatas osaluse mõlemas organisatsioonis seoses kandideerimisega parlamendivalimistel.

2010. aastal määrati ta Vene Koolide Nõukokku. Nõukogu eesmärk on venekeelse hariduse säilitamine Eestis.

Tunnustus
 2005 – Rahvusvahelise Taekwondo Föderatsiooni (ITF) orden panuse eest taekwondo arendamisse
 2008 – Põhja-Tallinna Täht aktiivse ühiskondliku tegevuse ja sportlike saavustuste eest (seoses Eesti Vabariigi 90. aastapäevaga)
 2011 – Paldiski linna Hõbemärk eduka töö ja aktiivse tegevuse eest
 2011 – Rahvusvahelise Taekwondo Föderatsiooni (ITF) orden panuse eest taekwondo arendamisse maailmas
 2019  – Souli aukodanik
2021 – EELK Tallinna Jaani koguduse tänurist ja kotkamärk
2022 – Kukkiwon 7. au dan
2022 – Shinhan Ülikooli (Lõuna-Korea) audoktor

Eesti Olümpiakomitee, Tallinna linnavalitsus ja Eesti Vabariigi Kultuuriministeerium on korduvalt tunnustanud tema saavutusi aukirjadega.

Isiklikku
Mihhail Kõlvart on Eestis elanud kolmandast eluaastast. Tema isa on eestlane Ülo Kõlvart ja ema korealanna Liidia Kõlvart, kes oli pedagoog ja kultuuriuurija. Peale eesti ja vene keele valdab Kõlvart vabalt ka inglise keelt. Ta on õigeusklik.

Tema huvideks on rahvusvähemuste õigused, kultuuriajalugu, retoorika, sport ja psühholoogia. 

Mihhailil on tütar (sündinud 2012). Lapse ema on Jaana Kalinistova.

Mihhail Kõlvart abiellus märtsi alguses 2022 Anastassia Kovalenkoga.

Viited

Välislingid 
 Mihhail Kõlvart Facebookis

Mihhail Kõlvart meedias 
 Kõlvart: lasteaia- ja huvikooliõpetajad saavad palgatõusu Tallinn, 8.05.2013
 Tallinnas saavad palgatõusu ka vanemõpetajad ja õpetaja-metoodikud E24, 19.02.2013
 Linn tõstab Tallinna Filharmoonia orkestrantide palka Postimees, 20.02.2013
 Linn tõstab tubli töö eest muuseumitöötajate palka Pealinn, 25.02.2013
 Kõlvart: enamik Tallinna kooliõpetajaid saab palgatõusu märtsis Delfi, 6.03.2013
 Tallinna õpetajatele tehakse palgatõusu väljamakseid tänasest Postimees, 6.03.2013
 Linn tõstab oma kõikide kooliõpetajate palka Pealinn, 25.03.2013
 Tallinna lasteaedade tulevik: 24 renoveeritakse täielikult, kasutusele võetakse moodulmajad Postimees, 4.04.2013
 Kõlvart: süüdistuste asemel tõstku minister õpetajate palku E24, 5.07.2013
 Mihhail Kõlvart: Patriotismi monopol Delfi, 6.02.2013
 Mihhail Kõlvart: õpetajate palgaraha rändab ühest taskust teise Delfi, 31.01.2013
 Kõlvart: enamik Tallinna kooliõpetajaid saab palgatõusu märtsis Delfi, 6.03.2013
 Kõlvart: iga normaalne venekeelne inimene soovib õppida eesti keelt Delfi, 7.03.2013
 Kõlvarti õpilased tõid võitluskunsti olümpiaadilt mitu kuldmedalit Delfi, 18.04.2013
 Eesti sportlased tõid Taekwon-do Euroopa Meistrivõistlustelt kuus medalit Delfi, 30.05.2013
 Mihhail Kõlvart: valitsusel pole eesti keelt valdavaid haritud vene noori vaja Delfi, 11.07.2013
 Mihhail Kõlvart: Haridus- ja teadusministeerium peaks vabandust paluma Delfi, 11.07.2013
 Kõlvart: toetan vene õpilaste ideed Postimees, 1.09.2011
 Kõlvart: ma pole teinud midagi Eesti riigi vastast Postimees, 12.04.2012
 Kõlvarti esindaja kohtus: kapol pole pädevust toppida oma nina päevapoliitikasse Postimees, 25.10.2012
 Kõlvart raadiole: Eestis tegutseb poliitiline politsei Postimees, 6.03.2013
 Tallinna õpetajatele tehakse palgatõusu väljamakseid tänasest Postimees, 6.03.2013
 Kõlvart: kvaliteetse põhihariduse tagamiseks on Tallinnas piisavalt õppekohti Postimees, 13.06.2013
 Kohus: Krištafovitš peab Kõlvarti kohta levitatud laimu ümber lükkama Postimees, 9.07.2013
 Kõlvart: Tallinn pakub lasteaiakohti nii nagu seaduses kirjas Postimees, 11.07.2013
 Kõlvart: valitsusel pole eesti keelt valdavaid haritud vene noori vaja Postimees, 11.07.2013
 Tallinna abilinnapea Kõlvarti õpilane tuli taekwondo MMil medalile Postimees, 22.07.2013
 Kõlvart: Me ei taha piirata laste valikuvabadust! Pealinn, 23.10.2011
 Kõlvart lükkab ümber Randpere sõnad, et Tallinnas saaks kohe õpetajate palku tõsta Delfi, 27.10.2011
 Mihhail Kõlvart: Randperel pole Tallinna õpetajate palkade osas õigus EPL, 27.10.2011
 Mihhail Kõlvart: soov õppida oma emakeeles pole võitlus eesti keele vastu Postimees, 29.03.2012
 Galerii: Tallinnas mälestati Estonia katastroofis hukkunuid Õhtuleht, 28.09.2011
 "Vabariigi kodanikud" Teema: Vene gümnaasiumide üleminek eestikeelsele õppele ETV, 20.09.2011
 Mihhail Kõlvart: Keeleoskus — truuduse mõõdupuu Delfi, 15.09.2011
 Kõlvart: õpetajate palgad on riigi kätes Tallinn.ee, 06.09.2011
 Kõlvart: Aaviksoo ideel pole seaduslikku alust Postimees, 06.09.2011
 Erki Nool ja Mihhail Kõlvart Raadio Kuku telesaates "Vastasseis" 02.09.2011
 Kõlvart toetab venekeelse gümnaasiumihariduse säilimist ERR Uudised, 01.09.2011
 Kõlvart: viie aastaga on Tallinnas juurde loodud 3500 uut lasteaiakohta Delfi, 22. august 2011
 Mihhail Kõlvart: kõige kõvem mees on Kalevipoeg Delfi, 21. august 2011
 Mihhail Kõlvart: vanemad ei pea lasteaedadele WC-paberit ja voodipesu ostma Delfi, 19. august 2011
 Mihhail Kõlvart: lapsevanemad ei saanud uuest süsteemist aru Eesti Päevaleht, 11. mai 2011
 Sulev Vedler: Verine lugu Tallinna abilinnapea Mihhail Kõlvarti minevikust Eesti Ekspress, 14. aprill 2011 00:06
 Mihhail Kõlvart käis valimas koos isaga Delfi, 15. oktoober 2017
 Ülivõimsa tulemuse teinud Mihhail Kõlvart: suurem osa eestlaste ja venelaste muresid on ühised Delfi, 16. oktoober 2017
 "SÜVALINN I MÜSTILINE MEER HALLIS PINTSAKUS: KÕLVARTI TAGATUBA, AVALIKKUSE EEST VARJATUD PALE JA SUUR PLAAN TALLINNAGA" Eesti Ekspress, 30. märts 2022

Eesti raskejõustiklased
Eesti treenerid
Taekwondo
Sotsiaaldemokraatliku Erakonna poliitikud
Eesti Keskerakonna poliitikud
XII Riigikogu liikmed
Sündinud 1977